Moira, mér þykir leitt að hafa ekki getað sinnt þér betur í dag.
Málið er bara að systir mín ætlaði að skipuleggja þetta með mér
en maðurinn hennar er kominn með þvagsýrugigt í þriðja skiptið.
Ég held samt að þetta verði besta asbesthátíðin til þessa.
Ég veit alveg hvernig það er
að vera skilinn eftir bjargarlaus fyrir fjáröfunarsamkomu.
Við Eva Longoria ætluðum að sýna búktalaraatriði
á styrktarsamkomu fyrir börn sem fæddust án nefs
þegar hún hætti allt í einu við að koma vegna örmögnunar.
Ég þurfti að vera bæði brúðan og stjórnandinn.
Það er rosalega margt í gangi einmitt núna.
Ég er með þrjú atriði hérna hjá mér sem þú þarft að velja á milli
og það kæmi sér afar vel fyrir alla
og þá sérstaklega mig
ef þú gætir bara sagt mér hvaða atriði þú ætlar að sýna í kvöld.
Ég fékk lokalistann frá barnakórnum fyrir hálfum mánuði.
Það sem væri líklega einfaldast væri að sýna Skóatriðið.
Sögu Imeldu Marcos.
Segjum það.
Og þó, það er best að ég dusti rykið af tveggja höfða atriðinu.
Þar sem ein kona leikur síamstvíburana? –Já.
Eða nei.
Það er best að ég sýni frekar "Brjálað sumar",
sögu Patty Hearst. Það er saga um þrautseigju,
svona álíka og þrautseigjuna í þér við að fá aftur asbest í bæinn.
Í fyrsta lagi er ætlunin að losna við asbest úr bænum, Moira.
Þú þarft að taka ákvörðun núna.
Gott og vel. –Núna.
Leyfðu mér að hugsa.
Tveggja höfða atriðið.
Í umfjöllun Foxwood–dagblaðsins
var talað um að slík frammistaða hefði aldrei sést áður.
Ekki skrifa það samt niður.
Mig langar helst að slá þig utan undir núna, Moira.
Þá verður það atriðið um Patty.
Samt er ég að velta því fyrir mér
hvort TV–Moira sendi annars konar skilaboð en Sjónvarps–Moira.
Það er eitthvað sem vert er að skoða.
Ég sagði að við þyrftum að skoða það.
Hæ, þú.
Hæ, David. –Hæ.
Sagðirðu ekki að ég mætti nota herbergið þitt í dag
til að ég gæti æft mig fyrir fjáröflunarsamkomuna?
Áttu við að þú þurfir það núna strax?
Ekkert mál.
Hvað ákvaðstu að leika?
Í augnablikinu er árið 1974
og þetta herbergi er banki í San Francisco.
Ætlarðu að leika atriðið um Patty Hearst?
Já, ég ætla að gera það.
Hvað er að því?
Voru ekki 30 leikarar í því? –Jú en hvað sagði ekki pabbi þinn?
Hinir 29 voru eins og þeir væru dauðir.
Það varst samt ekki þú sem lékst Patty. –Jú, víst.
Það var kvöldið sem Patricia Lupone borðaði skemmt shawarma
og ég varð að hlaupa í skarðið.
Mig hefur alltaf langað til að fá að endurtaka það.
Ég man ekki betur en að þetta hlutverk krefðist mikilla hlaupa
og að á einum stað hefðirðu beðið um hlé í miðju dansspori.
Sumir hér í bænum eru í þann veginn að fá að sjá þetta í fyrsta sinn
og því verður þetta að vera algerlega fullkomið.
Ég man bara að þú æfðir þig daglega í sjö mánuði með danskennaranum
sem ég var svo síðar með.
Ertu viss um að þú munir eftir þessu?
Skip Fosse sagði mér einu sinni að í dansi yrði maður alltaf
að gera ráð fyrir hinu óvænta.
Ef þér finnst það nauðsynlegt þá er það svo sem allt í lagi.
Ég skal ekki stöðva þig í að hjálpa mér.
Ég get því miður ekki hjálpað þér núna
því ég verð að fara í vinnuna.
Farðu þá í vinnuna.
Gangi þér vel. –Þú átt að segja, brjóttu fót.
Gerðu það þá líka.
Segðu brjóttu fót. –Brjóttu fót.
Ég ætla bara að fara varlega.
Vélbyssuballettinn.
Afsakið.
Þessi gaur.
Hvað ertu að gera hérna?
Patrick bauðst til að hjálpa mér með verkefni fyrir skólann.
Ég sagði þér það, David.
Þú sagðir mér það ekki.
Hvernig hafa vinir þínir það þarna úti?
Þeir eru sauðmeinlausir. –Er það? Gott.
Við erum svolítið upptekin ef þér væri sama.
Mér er reyndar ekki sama.
Hagnaðarprósentan, segirðu. Hvernig hækkar maður hana?
Maður gæti til dæmis sagt unglingunum
sem hanga fyrir utan búðina manns á hverjum degi að koma sér burt
vegna þess að þeir fæli viðskiptavinina frá.
Þeir fæla viðskiptavinina ekki frá.
Það var bara einn sem var frekar skuggalegur
og ég veit ekki hvert hann fór.
Bróðir þinn vill ekki segja þeim að fara.
Það væri hægt að kalla þá fjárhagslegan dragbít.
Dragbít.
Það er ekki rétt.
Sú staðreynd að ungdómurinn hangir hérna fyrir utan,
og þú mátt alveg skrifa það niður... –Nei.
Þetta er álitsauki.
Kaupa krakkarnir eitthvað? –Já.
Þeir koma inn af og til og kaupa sér tyggjó.
Hvað fleira gera þeir, David?
Þeir koma inn, líta í kringum sig og kaupa tyggjó.
Svo hrósa þeir mér líka fyrir klæðaburðinn.
Þarna kom það. –Þarna kom hvað?
Mér þykir leitt að þú skulir bara finna tengingu
við eldri viðskiptavini því ég á samleið með miklu yngra fólki.
Flott peysa, félagi.
Hún er orðin svo gömul. Ég man ekki einu sinni hvar ég fékk hana.
Munið þið hvar ég fékk þessa peysu?
Hvað kom eiginlega yfir þig? –Hvað meinarðu?
Sæll og blessaður, Johnny.
Bara svo þú vitir það þá er ég auðvitað meira fyrir bjór
en ég hef samt hingað til ekki slegið hendinni á móti blómum.
Um hvað ertu að tala, Roland? –Það líður ekki á löngu
þangað til þú munt þakka mér fyrir að hafa bjargað þér
og datt því í hug að stinga upp á gjafahugmyndum við þig.
Ég er eiginlega frekar upptekinn núna. –Ég sé það reyndar.
Þú ert greinilega of upptekinn
til þess að skipta um ljósaperu í herbergi þrjú.
Roland, ég skil ekki alveg hvernig það bjargar mér
að þú bendir mér á aðsteðjandi vandamál.
Ég þekki náunga sem vantar vinnu.
Ég sagðist skyldu gera honum greiða
og redda honum vinnu hér á mótelinu.
Af hverju finnst mér eins að það sé ég
sem muni gera þessum vini þínum greiða?
Ég er milligöngumaðurinn, Johnny.
Það var ég sem gerði þetta að veruleika.
Það hefur enn ekkert gerst svo þú ættir því að segja vini þínum
að við höfum ekki efni á að ráða hann.
Þegar ég stofnaði Rose–vídeóleiguna
var einn starfsmaður í hverri verslun
sem stóð vaktina allan daginn.
Það er þannig sem fyrirtæki ná að vaxa og dafna.
Við Stevie ráðum líka alveg við þetta svona tvö.
Það eina sem ég á við er að það er gott að hafa opinn huga.
Það gæti komið sér vel að hafa hérna náunga
sem býr yfir einhvers konar verksviti.
Mér þykir leitt að segja það
en við vitum öll hvernig fór fyrir Rose–vídeóleigunum.
Rose–vídeóleigan var önnur stærsta keðja í...
Spurðirðu hann af hverju hann gengi hér um
og skrifaði ýmislegt hjá sér í minnisblokk?
Það fer alls ekki vel í gestina.
Hann vill að við ráðum kunningja hans
til að dytta að ýmsu hér á mótelinu.
Hafðu samt engar áhyggjur, ég sagði honum að við værum
eins og vel smurð vél hérna eins og staðan væri orðin.
Þetta er vél sem ég hef séð um að smyrja.
Þetta nýjasta um að við berum töskurnar fyrir gestina...
Við höfum fengið mjög jákvæð viðbrögð við því.
Ég hef samt séð ein um að bera töskurnar
vegna þess að sumir eru svo bakveikir.
Ef ég svo mikið sem lyfti upp einni klósettrúllu bólgnar allt upp.
Ég er farin að líta út eins og slóvakískur kúluvarpari
og er því sammála Roland.
Við þurfum að ráða einhvern annan.
Takk, brósi.
Komið aftur fljótlega.
Þetta var rosa sala, brósi.
Heill tyggjópakki sem þú pakkaðir inn.
Eigum við ekki bara að loka búðinni og fagna það sem eftir er dags?
Ef þú vilt vita það var þetta bæði tyggjópakki og varasalvi.
Það er sárabót fyrir allt sem krakkarnir hafa stolið.
Hvað sagðirðu?
Hvað meinarðu með því að þeir steli?
Það er alveg öruggt að þeir stela frá ykkur. –Það held ég ekki.
Þeir skipta sér niður á fjögur svæði.
Einn fer í hornið vinstra megin, annar í hægra hornið.
Einn spyr þig hvort þú eigir þessar hettupeysur
í annarri stærð á meðan annar hrósar þér
fyrir snyrtilegar hendur.
Á meðan þið lepjið þetta upp fara hinir tveir þarna á bak við
og fylla bakpokana sína af húðhreinsivörum.
Þetta er nákvæmlega það sama og ég gerði
með stelsjúku vinum mínum í Hamptons.
Ég held að ég hefði tekið eftir þessu.
Kannski gerðuð þið rugluðu vinir þínir þetta í Miss Sixty búðinni
en þetta hefur ekki gerst hér.
Viljið þið ekki bara fara og kanna málið?
Ég sé ekki hvort það vanti eitthvað
eða hvort við vorum ekki búnir að fylla á.
Ég held samt að við myndum vita af því ef við hefðum verið rændir.
Já, við myndum sko vita það.
Það myndi samt útskýra alla gullhamrana.
Hinkrið í klukkutíma. Þeir koma aftur.
Þeir tóku bara andlitsvatnið og hreinsimjólkina.
Ef það er ekki ætlunin að selja þetta á svarta markaðnum
þurfa þeir að koma aftur og ná sér í rakakrem
því annars verða þeir hrikalega þurrir í andlitinu.
Johnny, ég verð að segja að ég er ánægður með að þú skyldir vitkast.
Ég vil líka nefna að mér finnst þú ekki minni maður
þótt þú þurfir aðstoð.
Gott að vita það, Roland. Hvar er annars þessi náungi?
Hann kemur, engar áhyggjur, hr. Áhyggjufullur.
Ég held að þú munir kunna mjög vel við hann.
Hann er mjög klár, fjandanum myndarlegri
og er um það bil þetta hár.
Kannski aðeins hærri.
Ég skil hvert þetta stefnir.
Hvað er í gangi, Roland?
Það er ég, Johnny. Ég er þessi náungi.
Ég veit að þú ert þessi náungi.
Ég áttaði mig um leið og ég hafði spurt hvar náunginn væri.
Þú ættir að sjá svipinn á þér núna.
Ég er óþolinmóður. Það er svipurinn.
Okkur vantar vissulega aðstoð en það verður þá að vera einhver
sem leggur eitthvað af mörkum við erfiðu verkin.
Ég er til í að bretta upp ermarnar og hjálpa besta vini mínum.
Ég verð að fara.
Heyrðu mig nú. Nei, nei, nei.
Ég var ekki að spauga með verksvitið, félagi.
Hvað segirðu um að við látum á þetta reyna?
Nei, ég held ekki.
Fyrsta boð. –Nei.
Annað boð. –Nei.
Þriðja boð. –Roland.
Fjórða boð. –Þá það.
Fimmta boð. –Segjum það þá.
Allt í lagi.
Það er bara vegna þess að okkur veitir ekki af aðstoð.
Það er skynsamlegt, Johnny.
Þetta verður samt bara til reynslu.
Það er líklega skynsamlegt.
Ég vil ekki skuldbinda mig fyrr en ég veit
hvort mér finnst þetta gaman.
Peningana eða lífið. Þetta er rán.
Það má enginn hreyfa sig nema ég!
Nema ég!
Hver er þar? –Þetta er Jocelyn.
Ég er með góðar fréttir, Moira.
Ekki spyrja mig af hverju, en Gwen átti veiðiriffil í kjallaranum.
Ég var að vona að þú gætir notað hann í atriðinu þínu.
Þetta var reyndar vélbyssa.
Mig vantar vélbyssu fyrir vélbyssuballettinn.
Þú verður að mæta mér á miðri leið. Þetta er alvörubyssa.
Ég gat líka lengt sýningartímann þinn
með því að taka eitt lag af barnakórnum.
Sum barnanna grétu.
Ó, Jocelyn. Af hverju í ósköpunum gerðirðu það?
Vegna þess að þú baðst um lengri tíma, Moira.
Jocelyn, vissirðu að æfingatímabilið
getur verið ótrúlega upplýsandi reynsla fyrir mann? –Hvað meinarðu?
Ég á við að ég ætli að stíga til hliðar, Jocelyn.
En við höfum nú þegar látið endurprenta veggspjöldin
og breyta TV–Moiru Rose í Sjónvarps–Moiru Rose.
Það er flott, það mun bara auka aðsóknina
en svo geta börnin tekið við.
Ég skil hvað er um að vera hérna.
Sumir eru orðnir stressaðir.
Ég hef misst móðinn.
Þetta er of stórt.
Við höfum öll lent í því, Moira.
Á brúðkaupsdaginn minn hugsaði ég með mér
að hoppa bara upp í bílinn minn og aka til Nýja–Mexíkós
og yfirgefa Roland við altarið í bingósalnum í Elmdale.
Þá missti ég næstum móðinn líka en ég horfðist í augu við óttann
og sjáðu okkur bara núna. Hjónabandssæla í 27 ár.
Átti þessi frásögn þín að segja mér eitthvað merkilegt?
Veistu hvað, Moira?
Taktu þig saman í andlitinu.
Ég ætla að taka byssuna með mér.
Jæja, Patty, svona nú.
Augu heimsins hvíla á þér.
Fimm, sex, sjö, átta, Patty.
Fimm, sex, sjö, átta.
Níu, tíu...
Níu, tíu, ellefu og tólf.
Eins og klukka, David.
Hæ.
Get ég eitthvað aðstoðað ykkur? –Nei, við erum bara að skoða.
Ekkert mál.
Skoðið ykkur endilega um.
Áttu þessa nokkuð til aðeins stærri, heldurðu?
Ég bara veit það ekki.
Ég þarf að fara hérna lengst á bak við til að athuga það.
Flottir skór, gaur. Hvar fékksu þá?
Þessa hér? Ég keypti þá í sérverslun í Prag.
Hún er bara opin á sunnudagskvöldum.
Töff. –Er það?
Ég held að við förum bara að drífa okkur.
Bíddu aðeins. Þú gleymdir einu.
Ekki gera neitt rosalegt. Ég var heila eilífð að búa þetta til.
Ég skal með ánægju skila þessu
þegar þið vinir þínir hafið skilað öllu
sem þið hafið stolið úr búðinni.
Ef ég á að segja eins og er
finnst mér að manneskja með blandaða húðgerð eins og þú
ætti að nota vörur með tröllatrésolíu.
Afhendið varninginn.
Ég hélt að hún væri of svöl til að vinna hérna.
Ég vinn ekki hérna en ég er samt mjög svöl.
Ekki gera þetta samt aftur og þá skal ég ekki hringja í lögg–lögg.
Sagði hún "lögg–lögg"?
Ég held að þetta sé komið hjá okkur.
Mig langar samt að spyrja að einu.
Allir gullhamrarnir og það...
Klesst'ann. –Þegiðu.
Voru það bara látalæti?
Nei. Þú ert mjög svalur. –Mér finnst skórnir flottir.
Þau ljúga að þér, David. Þau ljúga þessu.
Komið ykkur út.
Af hverju ég?
Mér líður eins og ég sé óhreinn.
Af hverju gerði hún þetta við mig?
Það þarf að gera við glugga í herbergi 4
og það á enn eftir að laga baðherbergið í herbergi 5.
Já, já, já, já, já. –Ræðurðu við það? –Nei.
Ég bíð bara eftir að þú nefnir eitthvað sem er í mínum verkahring.
Viltu ekki bara byrja á því að skipta á rúmunum?
Ég veit ekki betur en að Johnny eigi að sjá um það.
Skrifum bara "J" fyrir framan.
Nei, nei, nei, nei. Við skrifum "R".
Ég hélt að þú værir alveg til í að taka til hendinni, Roland.
Hvernig lítur það út ef bæjarstjórinn
sér um að skipta á rúmum, Johnny? –Það þarf að skipta á rúmunum.
Frábært. Þá sérðu um það.
Við skulum skrifa "J" fyrir framan það.
Nei, við ætlum ekki að skrifa J heldur R.
Við skulum skrifa Roland og svo skulum við koma okkur að verki.
Þetta er ekki beint það sem ég hafði í huga
þegar ég sagðist þurfa aðstoð. –Nei, ég veit það.
Ég þarf bara að fá verkefni við hæfi, það er allt og sumt.
Þið vitið hvað ég get gert.
Ég get til dæmis fyllt á gosvélina.
Það þarf ekki að fylla á gosvélina, Roland.
Það myndi hjálpa til ef þú fengist til að þrífa nokkur klósett
en þú ert greinilega of góður til þess.
Ég get alveg þrifið klósett.
Ég held að þetta hafi verið mistök, Stevie.
Nei, mig langar að þrífa klósett.
Við skulum ráða einhvern annan.
Nei, ég verð að fá að þrífa klósett.
Verðurðu að fá að þrífa klósett? –Já, ég verð að gera það, Johnny.
Nú þegar barnið er á leiðinni erum við svolítið blönk.
Við Joce höfum reynt að leggja fyrir en...
Við höfum lifað á áleggi og vöfflum.
Jocelyn neyddist til að selja tuskubangsasafnið sitt.
Hún fékk ekki nema helming þess sem hún hefði getað fengið
fyrir Díönu–bangsann.
Núna vinnur hún á kvöldvöktum á bensínstöðinni.
Vinnur hún á kvöldin? –Nei, reyndar ekki.
Hún mun samt neyðast til þess ef ástandið verður mjög slæmt.
Þá höfum við þetta bara svona:
Við ætlum að setja "R" fyrir framan hvert einasta verk á þessum lista.
Ég skil. Ekkert mál.
Þegar þú segir "R"
áttu þá við að það standi fyrir "Rose", eins og í Johnny Rose?
Nei, það stendur fyrir Roland.
Þú getur byrjað á því að fara með þessi rúmföt í herbergi 2.
Ekkert mál.
Hvað ertu að gera í rúminu mínu? –Ekki láta svona, David.
Ég komst alls ekki alla leið í rúmið mitt.
Ég er algerlega uppgefin. –Voru það sporin?
Það voru sporin, textinn, bókin og allt heila klabbið, David.
Það sem vantaði þó aðallega þarna var ég sjálf.
Þú hafðir rétt fyrir þér, elskan. Minn tími er liðinn.
Ég held að ég hafi nú ekki sagt það.
Það er fíll í þessu herbergi, David.
Hann hvíslar að mér að setjast í helgan stein.
Hlauptu af stað, David.
Hlauptu til Jocelyn og segðu henni að aflýsa öllu saman.
Ég ætla ekki að gera það.
Það er samt annar möguleiki. –Hver er hann?
Hvað ef við sýndum atriðið?
Atriðið?
Þetta var heimskulegt. Heimskuleg hugmynd.
Myndirðu gera það fyrir mig, David?
Ég hélt að þú hefðir ekki þolað það
þegar ég lét þig troða upp fyrir framan vini mína.
Ég þoli það ekki ennþá
en mér finnst þessi staða bara svo óþægileg.
Ég þarf líka að fá rúmið mitt til baka að lokum.
Heldurðu að fólki myndi finnast það skrítið?
Óviðeigandi, jafnvel? –Líklega.
Heldurðu að við getum þetta enn?
Ég ætla að setja sléttujárnið mitt í samband.
Ég vona að þú sért ekki í skónum.
Við skulum klappa aftur fyrir barnakórnum
og flutningi hans á lagi Kylie Minogue.
Þetta er mjög sérstakur texti.
Dömur mínar og herrar.
Ég er viss um að aðalstjarna kvöldsins mun koma ykkur á óvart.
Það kom mér verulega á óvart þegar hún sagði mér það núna rétt áðan
að hún hefði breytt atriðinu eins og það leggur sig
þótt sumir hefðu þá þegar eytt stórfé
í að kaupa heilan vegg af speglum.
Hvað um það, ég ætla ekki að hafa fleiri orð um það,
það er komið að aðalatriði kvöldsins.
Kærar þakkir.
Er þetta atriðið?
Það er hásumar.
Voðalega er kalt þarna úti.
Þau léku þetta atriði á hverju ári í jólaveislunni heima.
Þegar maður hefur séð það getur maður ekki gleymt því.
Hver skyldi þetta nú vera?
Þetta er Sjónvarps–Moira Rose.
Það er ekki til neitt kaldara en hrollurinn sem setur að mér
þegar ég hugsa um hættuna á asbesteitrun.
Sem betur fer var lítill fugl sem hvíslaði því að mér
að ef við söfnuðum nægu fé
gæti þessi bær orðið asbestslaus fyrir...
Jólin.
Ding. –Dong.
Á fyrsta degi jóla hann Jónas færði mér...
Lykla að Lamborghini.
Í ljósanna hásal...
Skreytum hús með grænum greinum.
Frá borg er nefnist Betlehem kom boðskapur svo hljótt.
Íslenskur texti: Berglind Anna Sigurðardóttir